Kamis, 21 Juni 2007
Kepribadian Minang 10
mambantu dunsanak-dunsanak nan di kampuang konon kabanyo dana nan takumpua mancapai jumlah satu milyar alhamdulillah satu pernyataan dari papatah nan mangatokan saciok bak ayam sadanciang bak basi mandapek samo baruntuang kaciciran samo marugi tibo di elok baimbauan tibodi buruk baambauan bukti lagi bahwa nagari lai bapatenggangkan banyak kamanakan, talalu banyak contoh-contoh nan manguatkan bahwa tabang gagak jo itamnyo bajalan urang minang jo adatnyo dimanopun bumi urang dipijak langik urang dijunjuang namun bumi jo langik minangkabau ndak kalupo pernah seorang sarjana sosiologi manyabuik-nyabuik minang dalam desertasinyo untuak mancapai doktor antaro lain baliau mangatokan bahwa urang-urang minangkabau itu kuno, licik dan pelit licik itu caro awaknyo galia ma, pelit artinyo sampilik, ceke mandanga kato-kato nan tak lamak dari si sarjana nan bukan minang itu urang awak heboh bak labah tahoyak sarang tasingguang bana puncak kadanyo berang, banci, kutuak sumpah sarapah babaua manjadi satu macam-macam reaksi urang waktu itu dari golongan intelektual ado nan manantang badebat di forum resmi utang-utang hukum mangatokan bisa dituntuik di pengadilan karano itu penghinaan politikus manilainyo SARA mangancam kerukunan dan kesatuan nasional para remaja berkomentar paja tu sakik hati ka pamuda minang sabab cintonyo ditulak nan pareman manggaregak dan sado laki-laki dilapuak muncuang paja tu dan lain sabagainyo akhirnyo dengan babarapo partimbangan masalah ko didiamkan sajo nah terlepas dari persoalan dari hargo diri sabab barang nan dicintoinyo di cacek urang, seolah-olah urang awak ingin mangatokan raip raite orong my country kok rancak kok buruak nagari den manga-manga ka kau kiro-kiro baitulah, angku-angku dunsanak pandanga berpedoman kapado kenyataan nan kito kamukokan tadi dapeklah kito tariak kesimpulan bahwa image nan mangatokan bahaso urang minang marantau adolah palarian menyingkirkan diri dari struktur masyarakat nan tak manusiawi atau marupokan pambarontakan adat tarnyato bohong samo sakali suatu persangkaan nan tak punyo dasar urang laki-laki di minangkabau ndak pernah mengeluh apolai mambarontak inyo indak maraso dirugikan malah sabaliaknyo maraso bangga dan bahagia kalau dikana dipikia-pikia baitu sarek tugas nan disandangnyo tugas sebagai ayah sebagai mamak, sebagai putra daerah nan bagi urang lain mustahil ta angkek sakaligus mako akan timbul pertanyaan resep apo nan dibarikan dan baa caro mamparsiapkan fisik stamina dan mentalnyo sahinggo sanggup manjadi supermen macam itu jawabnyo iyolah mereka digodok di pusdiklat adat, apo pulo itu pusdiklat adat.
Diposkan oleh dr. H. K.Suheimi di 09.37
Label: Kepribadian Minang
Tidak ada komentar:
Langganan: Poskan Komentar (Atom)
ind_Latn min_Latn min_Latn zsm_Latn min_Latn ind_Latn ind_Latn